สวัสดีค่ะ พอดีมีน้ำใสๆไหลออกจากช่องคลอดค่ะ เดือนที่แล้วเป็นมาทั้งเดือนเลยค่ะ และไม่มีประจำเดือนมาเลยในเดือนที่แล้ว (มิถุนา) จนต้นเดือนกรกฎาคมประจำเดือนก็มาตามปกติค่ะ แต่พอหาย ก็มีน้ำใสๆออกมาเหมือนเดิมค่ะ บางวันไม่มีกลิ่นบางวันมีกลิ่นแรงมาก กลุ้มใจมากค่ะ ใช้ชีวิตไม่มีความสุขเพราะกังวลเรื่องกลิ่นมาก ทำยังไงดีคะ เป็นอะไรร้ายแรงหรือป่าว
สวัสดีค่ะ @น้ำใสๆที่ออกจากช่องคลอด โดยทั่วไปจะเรียกตกขาวนะคะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น @ในกรณีที่ เล่ามา ยังสรุปไม่ได้ว่าตกขาวที่ผิดปกติหรือไม่ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. **ถ้าไม่ดีขึ้น ควรไปพบสูตินารีแพทย์เพื่อรับการวินิจฉัยและรักษาต่อไปค่ะ.